Дыд’е Драгба

**Дыд’е Іў Драгба Тэбілі** (;  11 сакавіка 1978 году, Абіджан, Кот д’Івуар) — колішні івуарыйскі футбаліст, нападнік. Былы гулец і капітан зборнай Кот д’Івуару. Найлепшы бамбардзір Прэм’ер-Лігі ў сэзоне 2006—2007 гадоў з 20 галамі і ў сэзоне 2009—2010 гадоў з 29 галамі. Пераможца Лігі чэмпіёнаў УЭФА ў сэзоне 2012 году ў складзе клюбу «Чэлсі».

## Біяграфія
Пасьля гульні ў моладзевых клюбах, Дыд’е дэбютаваў ва ўзросьце 18 гадоў за клюб францускай Лігі 2 «Ле Ман». Ва ўзросьце 21 году ён падпісаў свой першы прафэсійны кантракт; у сэзоне 2002—2003 ён рэалізаваў свой патэнцыял, забіўшы 17 галоў у 34 матчах за клюб францускай Лігі 1 «Генгам». У час гэтага сэзону Драгба дэбютаваў за зборную Кот д’Івуару і забіў свой першы гол за зборную ў лютым 2003 году. Ён перайшоў у марсэльскі «Алімпік» у 2003 годзе за 3,3 мільёну фунтаў. Ягоны галявы посьпех працягваўся і ў «Алімпіку», ён закончыў сэзон з 19 галамі і дапамог «Марсэлю» выйсьці ў фінал Кубка УЭФА 2004 году.

Улетку 2004 году Драгба перайшоў у «Чэлсі» за рэкордныя 24 мільены фунтаў, і ён стаў найдаражэйшым івуарыйскім гульцом у гісторыі. У дэбютным сэзоне ён дапамог клюбу выйграць першы за 50 гадоў чэмпіянат Ангельшчыны. Праз год ён яшчэ раз выйграў чэмпіянат. У сэзоне 2006—2007 ён забіў 33 галы, стаў найлепшым бамбардзірам чэмпіянату Ангельшчыны і забіў пераможныя галы ў фіналах Кубка Ангельшчыны і Кубка футбольнай лігі. Ён выіграў Кубак Ангельшчыны ў другі раз у 2009 годзе, забіўшы пераможны гол. У сэзоне 2009—2010 ён выйграў першы залаты дубль і ў другі раз стаў найлепшым бамбардзірам чэмпіянату Ангельшчыны з 29 галамі. У сакавіку 2012 году, Дыд’е забіў свой 100 гол у чэмпіянаце Ангельшчыны і стаў першым афрыканскім гульцом, які змог забіць 100 галоў. Ён стаў адзіным гульцом у гісторыі, які забіваў у 4 фіналах Кубка Ангельшчыны запар. Вяршыняй ягонай кар’еры ў «Чэлсі» стаў фінал Лігі чэмпіенаў УЭФА 2012 году, у якім ён забіў гол на 88 хвіліне і пераможны пэнальці ў сэрыі супраць «Баварыі».

Драгба гуляў у зборнай з 2002 году і зьяўляўся ейным капітанам з 2006 году па 2014 год, калі аб’явіў пра сканчэньне выступаў за нацыянальную каманду. Ён вывеў зборную Кот д’Івуару на Чэмпіянат сьвету 2006 году і ў першым матчы на ім забіў гол. Яго назвалі гульцом 2006 году ў Афрыцы. Драгба зьяўляўся часткай сборнай у фіналах Кубкаў афрыканскіх нацыяў у 2006 і 2012 гадах, але ён прайграваў у сэрыі пэнальці. У 2012 годзе ён стаў найлепшым бамбардзірам зборнай за ўсю гісторыю.

## Дасягненьні
### Камандныя

**«Чэлсі»**:
* Чэмпіён Ангельшчыны (4): 2005, 2006, 2010, 2015
* Уладальнік Кубка Ангельшчыны (4): 2007, 2009, 2010, 2012
* Уладальнік Кубка ангельскай лігі (3): 2005, 2007, 2015
* Уладальнік Супэркубка Ангельшчыны: 2005, 2009
* Уладальнік Лігі чэмпіёнаў УЭФА: 2012

**«Галатасарай»**:
* Чэмпіён Турэччыны: 2013
* Уладальнік Кубка Турэччыны: 2014
* Уладальнік Супэркубка Турэччыны: 2013

**Кот-д’Івуар**:
* Фіналіст Кубка афрыканскіх нацыяў 2006 году
* Фіналіст Кубка афрыканскіх нацыяў 2012 году

### Асабістыя
* Найлепшы бамбардзір Прэм’ер-лігі: 2006—07 (20 мячоў)
* Найлепшы бамбардзір Прэм’ер-лігі: 2009—10 (29 мячоў)
* Найлепшы футбаліст Афрыкі 2005, 2006, 2007 гадоў («Залаты леў»).
* Удзельнік Чэмпіянату сьвету па футболе 2006 году
* Уладальнік Onze d'Or: 2004
* Найлепшы бамбардзір Кубка УЭФА: 2003–04
* Гол году ў францускай Лізе 1: 2003–04
* Каманда году ў францускай Лізе 1: 2003–04
* Гулец году ў францускай Лізе 1: 2003–04
* Афрыканскі гулец году: 2006, 2009
* Каманда году ў Ангельшчыне: 2006–07, 2009–10
* Гулец матча за Супэркубак Ангельшчыны: 2005
* Гулец году ў Кот д’Івуары: 2007, 2012
* Гулец матча за Кубак Футбольнай Лігі: 2007
* Гулец матча за Кубак Ангельшчыны: 2010
* Каманда году ESM: 2006–07
* Каманда году УЭФА: 2007
* Каманда году FIFA/FIFPro World XI: 2007
* BBC Гулец году ў Афрыцы: 2009
* Гулец году ў Афрыцы: 2010
* Гулец году Чэлсі: 2010
* ТОП 100 журнала Time: 2010
* Найлепшы бамбардзір Кубка Афрыканскіх Нацыяў: 2012
* Каманда Кубка Афрыканскіх Нацыяў: 2006, 2008, 2012
* Гулец фіналу Лігі Чэмпіенаў УЭФА: 2012
* Найлепшы бамбардзір зборнай Кот д’Івуару за ўсю гісторыю

## Крыніцы

## Вонкавыя спасылкі
* Афіцыйны сайт Дыд’е Драгба
* Профіль BBC
* Профіль footballdatabase.com
* Відэападборка галоў Дыд’е Драгба

Катэгорыя:Івуарыйскія футбалісты